تورکیه, قزاقستان ده گی وقتی دن آلدین جمهوررئیسلیک سیلاو لری نینگ تینچ بیر شکلده بولیب اوتگن لیگی نینگ خرسندچیلیککه سبب بولگن لیگی نی بیلدیردی.
بیاناتده, "میلادی 2022- ییل 20 نوامبرده قزاقستان ده وقتی دن آلدین جمهوررئیسلیک سیلاو لری نینگ تینچ و موفقیتلی بیر شکلده بولیب اوتگن لیگی سببلی خرسندمیز" دییه قید ایتیلدی.
تورکیه نینگ, تاریخی مناسبت لر گه ایگه بولگن قزاقستان نینگ خوفسیزلیگی و برقرارلیگی گه کتته اهمیت بیریاتگن لیگی بیلدیریلگن بیاناتده, سیلاو نتیجه سی نینگ دوست و قرداش قزاق خلقی جهتی دن خیرلی بولیشی آرزو قیلیندی.
قزاقستان سیلاو کمیسیونی نینگ دستلبکی معلومات لری گه کوره, وقتی دن آلدین بولیب اوتگن جمهوررئیسلیک سیلاویده, قاسم جومرت توکایف 81,31 فایز رای کسب ایتگن.
توناون قزاقستان ده 7 ییل لیک بیر مدت بیلن اولکه نی باشقره دیگن ینگی جمهوررئیس نی سیلش اوچون سیلاو بولیب اوتدی.
سیلاو نینگ نهایی نتیجه سی نینگ 27 نوامبر کونی اعلان قیلینیشی کوتیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
